O femeie din Baia Mare şi-a găsit soțul decedat în condiții suspecte. Bărbatul, în vârstă de 82 de ani era împuşcat în cap cu o armă improvizată. Mai mult, în cameră a fost ddscoperită o legitimație emisă în fosta URSS. Surse judiciare, citate de Antena 3, nu exclud ca bărbatul să fi fost un spion rus.
"La data de 06 martie a.c., la ora 10.42, o femeie a sesizat poliția prin SNUAU 112 că și-a găsit soțul inconștient, la locuința de domiciliu din Baia Mare.
Deplasați la fața locului, polițiștii au stabilit că este vorba de un băimărean de 82 de ani, decedat, care la examinarea exterioară a corpului prezenta urme de violență. Cadavrul a fost transportat la morga spitalului în vederea efectuării necropsiei și stabilirii cu exactitate a cauzei decesului", au transmis polițiștii.
Anchetatorii urmează să stabilească dacă a fost vorba de o sinucidere sau de omor.